**Príloha č. 3**

# ZMLUVA O DIELO č. \_\_\_\_\_\_\_\_\_\_\_\_\_\_\_\_\_\_\_\_\_\_\_

# uzavretá podľa § 536a nasl. zákona č. 513/1991 Zb. Obchodného zákonníka v platnom znení

**I. Zmluvné strany**

**1.1 Objednávateľ: Bytový podnik mesta Košice, s.r.o.**

**Južné nábrežie 13, 042 19 Košice**

Ing. Peter Vrábel PhD. - konateľ spoločnosti BPMK, s.r.o.

IČO: 44518684

DIČ: 2022722075

Bankové spojenie: VUB, a.s.

Číslo účtu - IBAN: SK51 0200 0000 0030 7256 6955

Telefón / fax: +421 55 7871 301 / +421 55 7871 392

e-mail: [bpmk@bpmk.sk](mailto:bpmk@bpmk.sk)

**ďalej len „objednávateľ“**

**1.2 Zhotoviteľ:**

IČO:

IČ DPH:

Bankové spojenie:

Číslo účtu - IBAN:

Telefón/fax:

email:

**ďalej len „zhotoviteľ“**

**II. Úvodné ustanovenia**

**2.1** Táto zmluva sa uzatvára ako výsledok verejného obstarávania pre zákazku s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a vychádza z cenovej ponuky zo dňa ................... .

**2.2** Názov zákazky: **,,Vypracovanie PD a výkon IČ pre určené parkovisko v areáli BPMK, s.r.o.“**

**III. Predmet zmluvy**

**3.1** Predmetom tejto zmluvy je zhotovenie diela.

**3.2** Zhotoviteľ sa zaväzuje, že zhotoví pre objednávateľa dielo v súlade s touto zmluvou a objednávateľ sa zaväzuje dokončené dielo prevziať a za riadne zhotovené dielo zaplatiť zhotoviteľovi dojednanú cenu.

**3.3** Dielom sa rozumie vypracovanie projektovej dokumentácie (ďalej len „PD") a výkon inžinierskej činnosti (ďalej len „IČ") pre určenú parkovaciu plochu na odstránenie/umiestnenie zozbieraných starých, nepojazdných vozidiel z územia mesta Košice na pozemku par. č. 1404/40 v kat. území: Nižná Úvrať, v areáli BPMK, s.r.o., a to všetko v súlade § 66 a nasl. zákona č. 79/2015 Z. z. o odpadoch v znení neskorších predpisov a vyhláškou Ministerstva životného prostredia SR č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov a v znení neskorších predpisov. Zhotoviteľ sa zaväzuje projektovú dokumentáciu spracovať v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona

**3.4** Zhotoviteľ sa rovnako zaväzuje projektovú dokumentáciu vypracovať podľa platných STN a EN, všeobecne záväzných technických požiadaviek, platných záväzných právnych predpisov, prevádzkových a bezpečnostných predpisov a vydaných určených záväzných regulatív ÚPN HSA Košice pre výstavbu v rozsahu:

* zameranie existujúcich inžinierskych sietí, geodetické zameranie územia (polohopis – výškopis) a iné,
* stavebný objekt: spevnená plocha – parkovisko a prístupová komunikácia (vjazd, výjazd),
* stavebný objekt: odvodnenie parkoviska,
* stavebný objekt: osvetlenie,
* stavebný objekt: oplotenie s vytvorením vrátnice,
* stavebný objekt: kamerový systém s napojením na Mestskú políciu,
* stavebný objekt: Terénne a sadové úpravy,
* položkovitý rozpočet stavby a výkaz výmer.

**3.5** Pre účely tejto zmluvy sa činnosťou smerujúcou k naplneniu predmetu zmluvy rozumie najmä činnosť v nasledovnom rozsahu:

a) zabezpečenie podkladov potrebných na vypracovanie projektovej dokumentácie definovanej v tomto článku zmluvy,

b) zabezpečenie vyhotovenia projektovej dokumentácie pre stavebné povolenie a realizačnú projektovú dokumentáciu, resp. projektovú dokumentáciu pre stavebné povolenie v podrobnosti realizačného projektu,

c) zabezpečenie inžinierskej činnosti pre projektovú prípravu stavby pre územné, stavebné a správne konania v rozsahu vykonania všetkých a akýchkoľvek činností, krokov a úkonov, ktoré vedú k získaniu právoplatného územného a stavebného povolenia, vrátane vykonania všetkých potrebných úkonov a činností k získaniu kladných vyjadrení všetkých relevantných inštitúcií a osôb k projektu stavby,

d) výkon autorského dohľadu dodávateľa projektovej dokumentácie počas realizácie stavby.

**IV. Miesto a termín plnenia**

**4.1** Miesto dodania predmetu zákazky: BPMK, s.r.o., Južné nábrežie 13, Košice.

**4.2** Miesto stavby: pozemok parcela č. 1404/40 v kat. území Nižná Úvrať v areáli BPMK, s.r.o., Južné nábrežie 13, Košice.

**4.3** Projektovú dokumentáciu sa zhotoviteľ zaväzuje odovzdať verejnému obstarávateľovi v šiestich vyhotoveniach v papierovej forme a jeden krát v digitálnej, resp. elektronickej forme.

Lehota na dodanie predmetu zákazky:

- dodanie PD vrátane IČ v termíne **do 15.03.2022**

- dodanie súhlasného stanoviska príslušného stavebného úradu a ostatných relevantných inštitúcií a osôb v termíne **do 15.03.2022**

- autorský dozor: počas realizácie stavby

**V. Cena diela**

**5.1** Zmluvné strany sa dohodli, že zhotoviteľ zhotoví pre Objednávateľa dielo a vykoná všetky s tým súvisiace činnosti podľa tejto zmluvy za súhrnnú celkovú odplatu vo výške **.................,- Eur bez DPH** (ďalej len „cena za dielo“). Cena za zhotovenie diela v rozsahu článku III. Tejto zmluvy zahŕňa všetky náklady spojené s vypracovaním PD, výkonom IČ a autorského dozoru.

**5.2** Cena za zhotovenie diela vychádza z cenovej ponuky zhotoviteľa (príloha č. 1) zo dňa .................. a je pevná a nemenná.

**Cena diela celkom bez DPH...............................................................................................................**

**DPH (20 %)...........................................................................................................................................**

**Cena diela celkom s DPH...................................................................................................................**

**VI. Platobné podmienky**

**6.1** Zhotoviteľ je oprávnený vystaviť faktúru až po odovzdaní projektovej dokumentácie a jej odsúhlasení a prevzatí objednávateľom.

**6.2** Faktúra musí obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov; označenie faktúry a jej číslo, názov a sídlo zmluvných strán, IČO, DIČ, IČ DPH, číslo zmluvy, opis vykonaného diela a deň odovzdania diela, deň vystavenia a odoslania faktúry, deň splatnosti faktúry, označenie bankového spojenia zhotoviteľa a číslo účtu, rozsah diela, fakturovanú čiastku, pečiatku a podpis oprávnenej osoby.

**6.3** Splatnosť faktúry je do 60 dní odo dňa jej doručenia objednávateľovi. V prípade, že faktúra nebude spĺňať náležitosti riadneho daňového dokladu, objednávateľ požiada zhotoviteľa o jej opravu a doplnenie. Lehota splatnosti plynie až od doručenia opravenej faktúry.

**VII. Záručná doba a zodpovednosť za vady**

**7.1** Objednávateľ sa zaväzuje po odsúhlasení diela, dielo od zhotoviteľa prevziať, a to aj pred dohodnutým termínom plnenia podľa tejto zmluvy. O odovzdaní a prevzatí diela spíšu zmluvné strany protokol.

**7.2** Záručná doba týkajúca sa diela začína plynúť odo dňa uvedeného v protokole o odovzdaní a prevzatí diela a stanovuje sa na **60 mesiacov**.

**7.3** Zhotoviteľ zodpovedá za to, že predmet zmluvy bude zhotovený v súlade s touto zmluvou a podľa technických noriem a všeobecne záväzných predpisov.

**7.4** Objednávateľ je povinný písomne oznámiť zhotoviteľovi vady diela bez zbytočného odkladu. Počas záručnej doby sa zhotoviteľ zaväzuje vady diela zistené objednávateľom odstrániť bezplatne a bez zbytočného odkladu, najneskôr **do 15 pracovných dní** od uplatnenia reklamácie objednávateľom.

**VIII. Podmienky vykonania diela**

**8.1** Zhotoviteľ sa zaväzuje, že vykonaná dielo na vlastné náklady a vlastnú zodpovednosť. Zhotoviteľ je povinný všetky podklady potrebné pre zhotovenie diela zabezpečiť vo vlastnom mene alebo v mene objednávateľa sám, na vlastnú zodpovednosť, a objednávateľ sa mu za tým účelom zaväzuje poskytnúť všetku nevyhnutne potrebnú súčinnosť, ktorú od neho môže zhotoviteľ dôvodne vyžadovať.

**8.2** Zhotoviteľ je pri zhotovovaní diela povinný zohľadňovať a dodržiavať pokyny Objednávateľa, a v prípade, že takéto pokyny objednávateľa budú podľa starostlivého uváženia zhotoviteľa pre daný účel (t.j. najmä zhotovenia diela a výkon konzultačnej činnosti podľa zmluvy) nevhodné alebo inak v rozpore so všeobecne záväznými právnymi predpismi, technickými normami, stavebnými štandardmi alebo všeobecnou stavebnou praxou, alebo budú inak nevhodné pre ich aplikáciu v rámci zhotovovaného diela podľa zmluvy, zhotoviteľ je povinný objednávateľa na nevhodnosť takýchto pokynov upozorniť spolu s uvedením odhadovaných dôsledkov, ktoré by mohli v prípade aplikácie takýchto nevhodných pokynov objednávateľa v rámci zhotovovania a realizácie diela podľa zmluvy nastať alebo v budúcnosti vzniknúť.

**8.3** Dielo bude odovzdané riadne a v dohodnutom rozsahu, na základe oznámenia zhotoviteľa.

**8.4** K prechodu vlastníctva a nebezpečenstva škody na ňom prechádza zo zhotoviteľa na objednávateľa až po odovzdaní diela.

**IX. Zmluvné pokuty, úroky z omeškania a zodpovednosť za škodu**

**9.1** V prípade, ak je zhotoviteľ v omeškaní so splnením svojich povinností podľa zmluvy a túto povinnosť si zhotoviteľ nesplní ani v náhradnej lehote poskytnutej na tento účel od objednávateľa, ktorá nesmie byť kratšia ako desať pracovných dní nasledujúcich po upozornení od objednávateľa, po uplynutí náhradnej lehoty na plnenie povinnosti je zhotoviteľ povinný zaplatiť v prospech objednávateľa zmluvnú pokutu vo výške 0,1 % z ceny za časť diela, s odovzdaním ktorej je v omeškaní a to za každý aj začatý deň omeškania. Zmluvná pokuta bude uhradená do pätnástich kalendárnych dní odo dňa doručenia faktúry od objednávateľa zhotoviteľovi. objednávateľ je tiež oprávnený jednostranne započítať nárok na úhradu zmluvnej pokuty voči zhotoviteľovi, proti nároku zhotoviteľa na úhradu ceny za dielo a/alebo odmeny za konzultačnú činnosť voči objednávateľovi v rozsahu, v akom sa pohľadávky vzájomne kryjú. V prípade, ak si zhotoviteľ nesplní svoje povinnosti ani v náhradnej lehote poskytnutej mu na tento účel objednávateľom, po uplynutí uvedenej náhradnej lehoty na splnenie povinnosti je objednávateľ oprávnený od zmluvy odstúpiť s účinnosťou odo dňa doručenia odstúpenia od zmluvy zhotoviteľovi.

**9.2** Popri nároku na úhradu zmluvnej pokuty má oprávnená strana nárok žiadať aj náhradu skutočnej škody, ktorá jej v súvislosti s porušením povinností druhej strany vznikla.

**X. Povinnosť súčinnosti a mlčanlivosti**

**10.1** Strany sa zaväzujú poskytnúť si navzájom všetky informácie nevyhnutné k riadnemu výkonu svojich práv a k riadnemu plneniu svojich záväzkov podľa zmluvy.

**10.2** Strany sa zaväzujú vzájomne spolupracovať a poskytnúť si vzájomnú súčinnosť v konaniach pred príslušným stavebným a/alebo pamiatkovým úradom alebo v procese prípravy, zhotovovania a realizácie diela, jeho jednotlivých súčastí alebo investičného zámeru objednávateľa, ako aj pri všetkých ostatných úkonoch a činnostiach, ktoré majú byť vykonané alebo uskutočnené podľa zmluvy.

**10.3** Strany sú povinné zachovávať mlčanlivosť o skutočnostiach, ktoré sa dozvedeli pri rokovaniach alebo v súvislosti s uzavretím a plnením zmluvy. Obe strany považujú zmluvu za predmet svojho obchodného tajomstva a zaväzujú sa zachovávať mlčanlivosť o obsahu zmluvy a o všetkých skutočnostiach a o informáciách finančného, technického, obchodného, právneho charakteru, o ktorých sa dozvedia v priamej alebo nepriamej súvislosti s plnením zmluvy, alebo z ktorých povahy vyplýva, že je v záujme jednej alebo oboch strán, aby zostali utajené. Obe strany sa zaväzujú zachovávať mlčanlivosť najmä o informáciách, ktoré sa týkajú plnenia zmluvy, informáciách o podnikaní druhej strany a o všetkých ďalších informáciách, ktoré ktorákoľvek strana kedykoľvek počas platnosti zmluvy označí za dôverné. Povinnosť zachovávať mlčanlivosť trvá i po skončení zmluvy. Za porušenie povinnosti mlčanlivosti sa nepovažuje, ak strany poskytnú vyššie uvedené informácie svojim právnym, účtovným, finančným a iným poradcom činným pre strany,akcionárom alebo úradom v zmysle platných právnych predpisov, ktorí sú viazaní zmluvnou alebo zákonnou povinnosťou mlčanlivosti. Okrem vyššie uvedeného, ktorákoľvek strana má právo poskytnúť takéto informácie:

- v súvislosti s plnením predmetu zmluvy,

- na účely súdneho, rozhodcovského, správneho, alebo iného konania, ktorého je účastníkom, a ktoré sa vedie v súvislosti so zmluvou,

- osobe, ktorá pre takú stranu spracúva dáta, a to v rozsahu nevyhnutnom na riadne spracovávanie dát,

- osobe, ktorá pre takú stranu obstaráva archiváciu zmluvy, a to v rozsahu nevyhnutnom na riadnu archiváciu zmluvy,

- osobe, ktorá bude priamo alebo nepriamo financovať investičný zámer alebo ktorá je o také financovanie požiadaná (v tomto prípade prináleží právo poskytnúť takéto informácie výlučne objednávateľovi).

**XI. Odstúpenie od zmluvy, skončenie zmluvy, riešenie sporov**

**11.1** Odstúpiť od zmluvy je možné v prípade podstatného porušenia tejto zmluvy, pričom za podstatné porušenie považujú zmluvné strany najmä omeškanie s plnením ich záväzkov a to aj napriek písomnej výzve oprávnenej s poskytnutím primeranej lehoty na dodatočné splnenie záväzku povinnej strany.

**11.2** Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie a nárokov na zaplatenie ceny diela resp. časti diela, ktorá bola do odstúpenia zrealizovaná.

**11.3** Zmluvu je možné skončiť:

- písomnou dohodou zmluvných strán ku ktorémukoľvek dňu alebo,

- písomnou výpoveďou ktorejkoľvek zo zmluvných strán bez uvedenia dôvodu.

Výpovedná lehota je dvojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

**11.4** Zmluvne strany sa dohodli na tom, že v prípade rozporov ohľadne zmeny alebo porušenia záväzku vyplývajúceho z tejto zmluvy jedna zo strán požiada o rozhodnutie súd.

**XII. Záverečné ustanovenia, vyššia moc**

**12.1** Pre účely tejto zmluvy sa za vyššiu moc považujú prípady, ktoré nie sú závislé a ani ich nemôžu ovplyvniť zmluvné strany, napr. mobilizácia, vojna, povstanie, živelné pohromy, atď.

**12.2** Ak sa splnenie tejto zmluvy stane nemožným do 1 mesiaca od vyskytnutia sa vyššej moci, strana ktorá sa bude chcieť odvolať na vyššiu moc požiada druhú zmluvnú stranu o úpravu zmluvy vo vzťahu k predmetu, cene a času plnenia, Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení od zmluvy.

**12.3** Zhotoviteľ pri plnení predmetu tejto zmluvy bude postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

**12.4** Zhotoviteľ je povinný strpieť výkon kontroly/auditu súvisiaceho s poskytovanými službami kedykoľvek, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

**12.5** Na účely tejto zmluvy sa za riadne doručenú považuje každá zásielka zaslaná zmluvnej strane na adresu uvedenú v tejto zmluve, a to aj v prípade, keď si ju dotknutá zmluvná strana ako adresát odmietne prevziať, alebo márnym uplynutím odbernej lehoty (v tomto prípade sa za deň doručenia považuje deň, v ktorom uplynula odberná lehota). V prípade, že adresát nie je známy, adresa nie je skutočná, alebo sa zásielku z akéhokoľvek dôvodu nepodarí doručiť druhej zmluvnej strane, právne účinky doručenia nastávajú dňom, kedy sa zásielka vrátila späť odosielateľovi.

Pre elektronické doručovanie (komunikáciu prostredníctvom e-mailov), zmluvné strany sú povinné použiť nasledovné elektronické adresy:

Na strane Zhotoviteľa: ……………………… a/alebo ……………………….

Na strane Objednávateľa: ............................ a/alebo ............................

**12.6** Zmluva sa riadi právnym poriadkom Slovenskej republiky. Akékoľvek spory bude riešiť príslušný všeobecný súd. Strany potvrdzujú a súhlasia, že príslušný všeobecný slovenský súd je najvhodnejší a najvýhodnejší na riešenie sporov a zaväzujú sa nespochybniť jeho právomoc.

**12.7** Meniť alebo dopĺňať obsah tejto zmluvy je možné len formou písomných dodatkov.

**12.8** Táto zmluva je platná dňom jej podpísania oboma zmluvnými stranami. Pre platnosť dodatkov k tejto zmluve sa vyžaduje dohoda o celom obsahu. Keďže ide o povinne zverejňovanú zmluvu, v súlade s ustanovením § 47a ods. 1 Občianskeho zákonníka, táto zmluva nadobúda účinnosť dňom nasledujúcim po dni zverejnenia na webovom sídle objednávateľa ([www.bpmk.sk](http://www.bpmk.sk)), ako povinnej osoby v zmysle zákona č. 211/200 Z. z. o slobodnom prístupe k informáciám a o zmene a doplnení niektorých zákonov.

**12.9** Táto zmluva je vyhotovená v **štyroch rovnopisoch**, z ktorých každá zmluvná strana obdrží **dve vyhotovenia**.

**12.10** Zmluvné strany vyhlasujú, že si zmluvu pred jej podpisom prečítali, že zmluva bola uzatvorená slobodne, vážne a po vzájomnom prerokovaní, nebola uzatvorená v tiesni, ani za nápadne nevýhodných podmienok, je výrazom ich vôle, zmluvné prejavy ich vôle sú dostatočné, zrozumiteľné a určité, ich zmluvná voľnosť nie je obmedzená a právny úkon je urobený v predpísanej forme, že obsahu zmluvy riadne porozumeli a na znak súhlasu s ňou ju potvrdili svojimi podpismi.

**12.11** Neoddeliteľnou súčasťou tejto zmluvy sú:

* Príloha č. 1 - Cenová ponuka

V Košiciach, dňa: ............................ V ..................., dňa: ..............................

Za objednávateľa: Za zhotoviteľa

............................................................. ............................................................... Bytový podnik mesta Košice, s.r.o.

Ing. Peter Vrábel, PhD. - konateľ